6.1.2015 Jurnalul Oficial al Uniunii Europene L 2/57 REGULAMENTUL DELEGAT (UE) 2015/3 AL COMISIEI din 30 septembrie 2014 de completare a Regulamentului (CE) nr. 1060/2009 al Parlamentului European şi al Consiliului în ceea ce priveşte standardele tehnice de reglementare privind cerințele de informare pentru instrumentele financiare structurate (Text cu relevanță pentru SEE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 1060/2009 al Parlamentului European și al Consiliului din 16 septembrie 2009 privind agențiile de rating de credit (!), în special articolul 8b alineatul (3) al treilea paragraf, întrucât: (1)  În conformitate cu articolul 8b din Regulamentul (CE) nr. 1060/2009, investitorii ar trebui să primească informații suficiente despre calitatea și performanța activelor lor suport, astfel încât să poată realiza o evaluare în cunoştință de cauză a bonității instrumentelor financiare structurate. Totodată, acest lucru ar reduce dependența investitorilor de ratingurile de credit și ar facilita emiterea de ratinguri de credit nesolicitate. (2) Prezentul regulament ar trebui să se aplice tuturor instrumentelor financiare sau altor active care rezultă dintr-o tranzacție sau o schemă de securitizare menționată la articolul 4 alineatul (61) din Regulamentul (UE) nr. 575|2013 al Parlamentului European şi al Consiliului (?), cu condiția ca emitentul, inițiatorul sau sponsorul să fie stabilit și, în acest scop, să aibă sediul social în Uniune. De aceea, prezentul regulament ar trebui să acopere doar instrumentele financiare sau alte active rezultate din orice tranzacție sau schemă prin care riscul de credit asociat unei expuneri sau unui portofoliu de expuneri este segmentat pe tranşe și are caracteristicile la care face referire articolul respectiv. Prin urmare, în conformitate cu regulamentul menționat, o expunere care creează o obligație de plată directă pentru o tranzacţie sau o schemă utilizată pentru a finanța sau administra active corporale nu ar trebui considerată o expunere față de o securitizare, chiar dacă tranzacția sau schema prevede obligații de plată de rang diferit. (3 Domeniul de aplicare al prezentului regulament nu ar trebui să fie limitat la emiterea de instrumente financiare structurate care îndeplinesc condițiile necesare pentru a fi considerate valori mobiliare, ci ar trebui să includă şi alte instrumente financiare și active care rezultă dintr-o tranzacţie sau o schemă de securitizare, cum ar fi instrumentele pieţei monetare, inclusiv programele de emisiuni de titluri pe termen scurt garantate cu active. În plus, prezentul regulament ar trebui să se aplice instrumentelor financiare structurate cu şi fără ratinguri de credit acordate de o agenție de rating de credit înregistrată în Uniune. Tranzacțiile private şi bilaterale ar trebui, de asemencea, să intre în domeniul de aplicare al prezentului regulament, ca şi tranzacțiile care nu sunt oferite publicului sau admise la tranzacționare pe o piață reglementată. (4) Prezentul regulament conține modele standardizate de prezentare a informațiilor pentru mai multe categorii de active. Fără a aduce atingere domeniului de aplicare al prezentului regulament şși până în momentul în care obligațiile de raportare vor fi elaborate de AEVMP și adoptate de Comisie, modelele standardizate de prezentare a informațiilor și toate obligațiile de raportare prevăzute de prezentul regulament ar trebui să se aplice doar instrumentelor financiare structurate care sunt garantate cu active-suport incluse în lista categoriilor de active- suport specificată în prezentul regulament şi care, în plus, nu sunt de natură privată sau bilaterală. (5)  Atunci când se conformează dispozițiilor din prezentul regulament, emitenții, inițiatorii și sponsorii trebuie să respecte legislația națională şi a Uniunii în materie de protecţie a confidențialității surselor de informații sau de prelucrare a datelor cu caracter personal, pentru a evita eventuale încălcări ale legislației respective. () JO L 302, 17.11.2009, p. 1. (?) Regulamentul (UE) nr. 575/2013 al Parlamentului European şi al Consiliului din 26 iunie 2013 privind cerințele prudențiale pentru instituțiile de credit şi societățile de investiții și de modificare a Regulamentului (UE) nr. 648/2012 O L 176, 27.6.2013, p. 1).